darredondort/decidim-barcelona-proposals-embeddings-768d huggingface dataset:
S'ha de millorar el funcionament del 112, ja que actualment només
respon a emergències però al mateix temps és una centraleta per
distribuir les diferents trucades. Els ciutadans i ciutadanes
tenen la sensació que s'estan acabant els canals de comunicació
amb l'administració pública, i  amés hi han pocs resultats.
Es demana que es puguin fer denúncies anònimes, ja que d'aquesta
manera es considera que les persones se sentirien més còmodes en
denunciar determinades conductes.
Bars i restaurants s'han de coresponsabilitzar de la neteja de
les terrasses i al mateix temps controlar els seus clients en
relació amb temes de soroll i civisme.
L'aparcament incorrecte de motos en espais privats com
aparcaments, interiors d'illes i patis s'ha de poder sancionar.
Incrementar la presència i vigilància policial, incrementant el
nombre d’efectius, per aplicar sancions a les persones que
cometen actes incívics.
Regular els altaveus a l'espai públic pel soroll. Per exemple, a
la plaça Charlotte hi ha persones que fan servir altaveus
portàtils al carrer que molesten el veïnat, i no hi ha
intervenció per part de la guàrdia urbana.
Regular l’ús d'altaveus portàtils o de dispositius electrònics
als autobusos. Dotar d’eines el veïnat per aturar aquestes
conductes (“Què podem fer les persones davant aquesta
situació?”).
Substituir les sancions econòmiques per activitats que compensin
les conductes incíviques realitzades. Per exemple, netejar el que
s’ha embrutat.
Fer que la policia i la guàrdia urbana acudeixin amb més rapidesa
quan són sol·licitats.
Aplicar l’Ordenança sobre tinença d’animals, que regula que els
gossos s'han de passejar lligats. Actualment, al carrer 18 de
desembre no s’aplica.
Controlar actes vandàlics que estan ocorrent amb més freqüència,
com per exemple la crema de contenidors.
Augmentar considerablement la quantia de les sancions per la
realització d'actes incívics, de manera que suposi un esforç el
pagament de la sanció, per exemple en el cas dels botellots.
Fer-ho com a mesura dissuasòria de la realització de conductes
incíviques.

"
Fer que les persones que cometen actes incívics realitzin
treballs per a la comunitat en comptes de pagar les sancions.
Oferir cursos de reeducació cívica en substitució de les
sancions, per a les persones que realitzen actes incívics.
Vincular els ajuts de l’Ajuntament a la no realització de
conductes incíviques.
Regular l’ús dels dispositius electrònics com bluetooth o
similars i imposar sancions a qui no compleixi la normativa.
Corresponsabilitzar els propietaris de locals comercials que
venen alcohol i locals d’oci. Establir un radi al voltant de
l’establiment i un horari en què poden ser sancionats per
conductes incíviques dels clients.
Promoure concursos de grafits en espais designats i amb unes
normes, per evitar les pintades “no estètiques” que embruten les
parets, portes, i mobiliari urbà. Habilitar més murs per a
grafits.
Incrementar el control de les miccions al carrer per part de les
persones i el consum d'estupefaents.
En el cas de conductes incíviques comeses per persones menors
d’edat, aplicar mesures alternatives als menors i als progenitors
o cuidadors.
Corresponsabilitzar el Centre Residencial de Primera Acollida Nou
Barris, del carrer Marie Curie, de les conductes incíviques de
les persones usuàries que es produeixen al voltant del centre.
Controlar l’ús de patinets i vehicles de mobilitat personal que
incompleixen les normes de circulació i superen la velocitat
permesa.
Incrementar les campanyes de civisme per a la ciutadania en
general. Realitzar activitats d'educació cívica en l’àmbit
educatiu per infants, de manera que des de petits incorporin les
conductes cíviques que ajuden a la convivència.
Controlar la presència de menors durant la realització de
botellots i la presència de menors no acompanyats al carrer (nens
i nenes de curta edat).
Incorporar vigilància policial al voltant de les zones escolars
per evitar l’exposició de menors a actes o conductes incíviques
com el consum d’alcohol o estupefaents.
Controlar el soroll provocat per les motos modificades que fan
més soroll del que està permès.
Agilitzar la gestió de les queixes que arriben a l’ajuntament,
tant el procés com la resposta a la ciutadania, especialment en
els casos en els quals hi ha reincidència.
Mantenir el mobiliari urbà en bones condicions per animar el
veïnat a cuidar-lo també. A vegades passa que si la gent veu
alguna cosa ben cuidada, també la cuida.
No cal fer grans modificacions de l'Ordenança, cal que es faci
complir.
Per altra banda, també s'ha de ser conscients que el consum
d'alcohol dins dels espais joves és una font de finançament
necessària per mantenir el programa cultural. Si es veu afectada,
es demana que puguin pujar les subvencions associades per
compensar.
En relació amb la conducta ÚS INADEQUAT DE L’ESPAI PÚBLIC PER A
JOCS es proposen les següents sancions addicionals: . Treballs en
benefici de la comunitat. Assistir a classe de formació i
sensibilització.
En relació amb la conducta ÚS INADEQUAT DE L’ESPAI PÚBLIC PER A
JOCS es proposen les següents sancions addicionals: 4.
Possibilitat d’intervenir cautelarment patinet, bicicleta,
monopatí i anàlegs. 5. Retirada temporal d’ajudes o subvencions
si és reincident i les està cobrant. 6. Prohibició de l’ús dels
mateixos, durant un període de temps determinat, a l’espai públic
(per evitar que en sostreguin altres).
UTILITZACIÓ DE L’ESPAI PÚBLIC PER A L’OFERIMENT I DEMANDA DE
SERVEIS SEXUALS: A la resta de supòsits que preveu l’ordenança,
s’haurien d’incrementar també l’import de les sancions, fent
l’esglaonat en funció de si és reincident o multireincident.
En relació amb les necessitats fisiològiques, hem de diferenciar:
A) Gent sense llar B) Malalts mentals C) Toxicòmans o alcohòlics
D) Gent gran o persones que presentin incontinència E) Incívics.

3 Els toxicòmans i/o alcohòlics, obligar-los a seguir un programa
per a la drogodependència i/o alcoholisme.

4 Als incívics, que treballin en benefici de la comunitat, a més
de netejar els seus excrements. Que netegin banys públics durant
1 mes, en cas de reincidència 6 mesos, i en cas de
multireincidència 1 any.
CONSUM DE BEGUDES ALCOHÒLIQUES: Les sancions no poden ser
pecuniàries en cas de ser menors, però sí que podran consistir en
assistència a cursos de formació i/o treballs en benefici de la
comunitat, com per exemple ajudar a netejar l’espai on han fet el
botellot.
ÚS IMPROPI DE L’ESPAI PÚBLIC: Respecte a l’acampada en via o
espai públic, de persones en situació d’exclusió social o de la
utilització de fonts per banyar-se i rentar la seva roba.

Aquelles persones que, havent-li ofert un lloc digne on dormir,
el refusin i tornin a dormir al carrer, se’ls suspendran de forma
temporal totes aquelles ajudes i prestacions a les que tinguessin
dret.
"ÚS IMPROPI DE L’ESPAI PÚBLIC: Respecte a l’acampada en via o
espai públic, de persones en situació d’exclusió social o de la
utilització de fonts per banyar-se i rentar la seva roba.

Aquells sense sostre que, sigui per possible malaltia mental,
toxicomania o alcoholisme, constitueixin un perill per a la resta
de ciutadans o pels seus béns, i es disposi de 3 o més proves
fefaents, seran ingressats de forma preventiva a un centre
assistencial oportú, per a que puguin diagnosticar i tractar el
problema correctament fins que un jutge resolgui la seva
situació. No poden ser més importants els seus drets que les
vides dels seus veïns i veïnes. S’ha d’analitzar per què els
sense sostre no volen dormir als albergs i buscar solucions. "
ÚS IMPROPI DE L’ESPAI PÚBLIC: Respecte a l’acampada en via o
espai públic, de persones en situació d’exclusió social o de la
utilització de fonts per banyar-se i rentar la seva roba.

Els menors d’edat i la gent gran, malalts i incapacitats, han de
rebre una atenció prioritària. S’ha d’oferir formació per a la
seva inclusió laboral i social.
ÚS IMPROPI DE L’ESPAI PÚBLIC: Respecte a l’acampada en via o
espai públic, de persones en situació d’exclusió social o de la
utilització de fonts per banyar-se i rentar la seva roba.

Els serveis de neteja s’encarregaran de netejar i deixar lliure
els espais de tendes d’acampada, barraques, matalassos i tots els
estris utilitzats per acampar o viure a l’espai públic.
ACTITUDS VANDÀLIQUES EN L’ÚS DEL MOBILIARI URBÀ. DETERIORAMENT DE
L’ESPAI URBÀ: “Qui la fa la paga”.

No a la responsabilitat de pares, tutors o guardadors.
ACTITUDS VANDÀLIQUES EN L’ÚS DEL MOBILIARI URBÀ. DETERIORAMENT DE
L’ESPAI URBÀ: “Qui la fa la paga”.

Si és una persona estrangera i no es troba regularitzada,
s’informarà degudament a Estrangeria.
ACTITUDS VANDÀLIQUES EN L’ÚS DEL MOBILIARI URBÀ. DETERIORAMENT DE
L’ESPAI URBÀ: “Qui la fa la paga”.

En cas de reincidència i multireincidència, es retiraran de forma
temporal totes les ajudes i subvencions que els hi poguessin
correspondre. En cas de persones estrangeres, a més, es podrà
negar l’empadronament."
En el cas dels menors proposar mesures adequades a la seva edat,
i en el cas de les persones adultes, proposar realitzar serveis a
la comunitat que impliquin un nombre d’hores considerable, que
impacte el suficient en el seu temps lliure, de manera que puguin
estar més motivats per implicar-se en el canvi de conducta del
menor. No aplicar sancions, ja que es considera que la dedicació
de temps a serveis a la comunitat pot tenir més impacte en les
conductes futures.
Com a mare compromesa en l’educació de la meva filla, m’agradaria
poder contribuir a la presa de decisions que afecten l’entorn
educatiu per poder ajudar a assegurar que els nostres fills/ es
tinguin les millors oportunitats educatives i benestar en
l’entorn escolar. Vull lluitar per una educació de qualitat.
Cada vegada més les sol·lucions als reptes globals han de venir
de la col·laboració i el compartir per això ens sembla important
la participació al consell escolar de districte dins del centres
concertats del mateix.

José Manuel Gil Meneses Sagrada Familia Sant Andreu de Palomar
Em dic Desireé Hortigón Flores i sóc mestra des de fa més de 20
anys.M’ apassiona la meva professió i acompanyar a la infància.
Actualment sóc la directora de l’ escola Congrés-Indians i sento
que ens hem d’ implicar als diferents espais de participació per
reflexionar i millorar l’ educació del nostre país i l’
acompanyament educatiu a la infància i l’ adolescència.
El meu nom és Mireia i em vull presentar per ser del consell
escolar del Districte.

Com a mare de 3 filles, estic molt compromesa amb la seva
educació, amb la diversitat, respecte i el seu benestar.

Crec que l'educació és fonamental des dels seus inicis i que
tinguin unes bones bases per poder canviar el món

Com a membre del consell escolar, em comprometo a treballar per
garantir que cada estudiant tingui accés a una educació de
qualitat que els prepari per fer front als desafiaments del demà.
Professora de llengües estrangeres a diferents països, la
docència és la meva passió. Després d’un llarg recorregut durant
el qual m’he deixat ensenyar per un nombre incalculable
d’alumnes, torno als meus orígens per voluntat pròpia. El
districte de Sant Martí és, per a mi, sinònim d’infantesa i
d’adolescència. Ara presento la meva candidatura amb moltes ganes
d’aportar idees i d’enriquir-me amb les que se’m puguin donar.
Gràcies per endavant pel vostre vot.
M'agradaria participar per tal de poder sumar forces per una
educació de qualitat al nostre districte. El curs passat vaig
poder assistir de convidada en una de les reunions del Consell i
em va semblar molt interessant tots els temes que es tractaven,
la transparència amb la que es va fer i la possibilitat de
decidir de totes les persones que hi van assistir.
Per la seva trajectòria de lluita per la conquesta i recuperació
de drets, i el seu compromís en la defensa i reivindicació dels
drets, dignitat i participació de les persones grans, recollim i
compartim la proposta del Consell de Gent Gran de Sants-Montjuïc,
del qual va ser vicepresident.

Ha estat membre molt actiu i destacat del Consell Assessor de la
Gent Gran de Barcelona (CAGG) i del Consell de la Gent Gran de
Catalunya, a més del de Sants-Montjuïc, fins que per motius de
salut ha hagut de deixat la participació activa en els diferents
consells de què formava part.

Ha participat intensament a les Convencions Les Veus de les
Persones Grans (impulsades cada 4 anys pel CAGG), als Congressos
Nacionals de la Gent Gran de Catalunya i al Congrés Estatal de
Persones Grans.

Va contribuir a crear la Plataforma Unitària de la Gent Gran, que
coordina diverses organitzacions i col·lectius per impulsar
accions reivindicatives en defensa de les persones grans.

Ha estat part de moviments veïnals de la ciutat i ONG, i destacat
líder obrer sindicalista i polític des dels anys 60. Ha rebut la
Medalla al Treball President Macià, entre altres guardons.

El CAGG ha reconegut i agraït la seva gran tasca, i creiem que la
seva extensa trajectòria i contribució mereix un reconeixement de
ciutat.
Aquesta candidatura ha estat proposada per FATEC.

La M. Assumpció sempre ha sigut una gran persona i pionera amb
l’àmbit científic, és va llicenciar en Farmàcia per la
Universitat de Barcelona el 1964, desprès en Ciències Biològiques
i finalment Doctora en Farmàcia, treballant com a Catedràtica
d’Ensenyament a Secundaria.

El seu talent, la seva formació i a la vegada treballant a
Educació van facilitar que fos nomenada Directora de la Comissió
Interdepartamental entre el departament d’Ensenyament i el
departament Salud del “Programa d’Educació per a la Salut a
l’escola”, així com el seguiment de la qualitat alimentària dels
menjadors escolars. A partir d’aquí ha desenvolupat multitud
d’activitats com a coordinadora, vocal, assessora, formadora,en
el mon de la salut, l’alimentació, la nutrició, l’ensenyament,
agricultura,

En aquest moments els dos projectes que coordina a Fatec son “La
Bona Salut” i “Com evitar els maltractaments”. Com es pot veure,
tota la seva llarga vida ha estat dedicada a la salut diària de
les persones des de els infants fins a la gent gran, obrint camí
com a dona i científica en aquest àmbit que avui en dia es
considera essencial.

Sempre ha sigut positiva, molt clara i assenyada en els seus
arguments, bona comunicadora, resolvent temàtiques conflictives i
bona persona.

En resum es una DONA SENIOR MOLT QUALIFICADA
Aquesta candidatura ha estat proposada per FATEC

La Mercè sempre ha sigut una gran persona i capdavantera en el
seu temps, te 7 fills, i quan tenia 53 anys va
estudiar d’Assistent Social per la Universitat de Barcelona,
desprès la Diplomatura i un Post-Grau en Planificació, Gestió i
Avaluació de Serveis Socials.

Va començar a demostrar a la pràctica que es un envelliment actiu
i socialment saludable, posant en marxa i sent Directora de
l’equipament Residencial per gent gran Josep Miracle. A partir
d’aquí i durant 40 anys, ha tingut un fort compromís amb la
societat, sent Ponent i/o Presidenta de multitud de Congressos a
nivell de Catalunya (amb el Consell de la Gent Gran o amb FATEC),
Espanya (amb el IMSERSO) o Europeu (amb AGE Platform Europe). Ha
rebut molts reconeixements a Barcelona (CAGG), Catalunya (Medalla
Macià al treball 2018 de la Generalitat) i Espanya (Mèrit Social
del IMSERSO i Creu plata de la Orden Civil de Solidaridad Social
del Ministeri de Sanitat, Serveis Social i Igualtat 2012).

A FATEC des de fa anys i fins la pandèmia el seu projecte mes
emblemàtic es “La Residencia en la que m’agradaria anar a viure”
..... posant al centre de tot els drets de cada persona, sigui
dona o home, per decidir a on vol viure d’una forma positiva i
d’elecció personal.

Aquest visió pionera que ara es planteja a la societat, es una
demostració de com es ella de persona, atenta, cuidadora,
assenyada, amigable, pro activa i sobretot positiva.

Es un clar exemple de DONA SENIOR EMPODERADA
Advocat, pedagog, poeta, cofundador de l'Associació de Mestres
Rosa Sensat, primer director de l'Escola Thau ,defensor dels
drets dels infants amb una dilatada trajectòria vinculada a
l'educació i a la ciutat, i gran defensor de l'escola pública.
Mestre, pedagog i gran activista que va heretar de la família la
seva vocació de servei públic. Com a membre de CCOO va liderar
l’any 1988 les mobilitzacions massives del professorat amb
l’objectiu de reclamar una escola pública de qualitat, cosa que
va suposar un abans i un després en l’ensenyament.
Religiosa catalana membre de la Companyia de Santa Teresa de
Jesús 
( https://ca.wikipedia.org/wiki/Companyia_de_Santa_Teresa_de_Jes%C3%BAs )
. Ha destacat per la seva feina voluntària incansable i el seu
compromís amb les persones més desfavorides i excloses de la
nostra ciutat tant des de la Fundació Viqui Molins com des de
l’Hospital de Campanya de Santa Anna.
Voluntària de diferents causes i implicada en entitats de
voluntariat social. Va ser síndica de la ciutat del 2010 al 2021.
Però la proposem perla seva experiència en el camp del
voluntariat. En el camp del voluntariat social ha sigut:
Presidenta de la Federació Catalana de Voluntariat Social
(2002-2010); Membre i presidenta de la Comissió Reguladora del
Codi Ètic de l'Ajuntament de Barcelona; Tresorera de la Taula
d'Entitats del Tercer Sector Social de Catalunya (2003/2005);
Membre del Consell de Ciutat de Barcelona (2004-2009); Membre de
la Junta Directiva de la Federació Catalana d'Entitats contra el
Càncer (2005-2010); Presidenta de la Taula d'entitats del Tercer
Sector Social de Catalunya (2007-2009); Vocal del Consell
Municipal d'Associacions de Barcelona (2004-2009); Presidenta a
Barcelona de International Communications Volunteers (2008-2010).
Presentem la proposta en coordinació amb la Federació Catalana de
Voluntariat Social

Marc Ibars és una persona ompromesa amb l’associacionisme a
partir de la donació de sang i té molts reconeixements per
aquesta tasca. Recentment ha plegat com a President de la
Federació Catalana de Donants de Sang desprès de 35 anys . L'any
1976 va entrar a formar part de la Junta Rectora de la Germandat
de Donants de Sang de Girona, de la qual en va ser el president
durant 43 anys. Paral·lelament va ser l'impulsor i el fundador de
la Federació Catalana de Donants de Sang, l'acta fundacional del
qual té data del 13 de setembre de 1988 i ha estat president de
la mateixa durant 35 anys. El 4 de novembre 2023 va deixar la
presidència de la Federació, proposant-lo com a president
honorífic d'aquesta entitat. Va ser un membre fundador de la
Federación Espanyola de Donantes de Sangre, (FEDSANG). Va estar
12 anys de vicepresident de FEDSANG. Va estar 13 anys un dels dos
representants d'Espanya a la FIODS ( Federació Internacional
d’Organitzacions de Donants de Sang), que actualment la composen
83 països de tot el món. Va ser el fundador i president de GRUPO
SANGUINEO, una Associació de Donants de sang a nivell de l’estat
que agrupa més de la meitat de les Associacions o Germandats de
Donants de Sang d'Espanya.
Presento aquesta proposta d’acord amb la federació catalana de
voluntariat social i el Consell d’Associacions de Barcelona

Marc Ibars és una persona compromesa amb l’associacionisme a
partir de la donació de sang i té molts reconeixements per
aquesta tasca. Recentment ha plegat com a President de la
Federació Catalana de Donants de Sang desprès de 35 anys . L'any
1976 va entrar a formar part de la Junta Rectora de la Germandat
de Donants de Sang de Girona, de la qual en va ser el president
durant 43 anys. Paral·lelament va ser l'impulsor i el fundador de
la Federació Catalana de Donants de Sang, l'acta fundacional del
qual té data del 13 de setembre de 1988 i ha estat president de
la mateixa durant 35 anys. El 4 de novembre 2023 va deixar la
presidència de la Federació, proposant-lo com a president
honorífic d'aquesta entitat. Va ser un membre fundador de la
Federación Espanyola de Donantes de Sangre, (FEDSANG). Va estar
12 anys de vicepresident de FEDSANG. Va estar 13 anys un dels dos
representants d'Espanya a la FIODS ( Federació Internacional
d’Organitzacions de Donants de Sang), que actualment la composen
83 països de tot el món. Va ser el fundador i president de GRUPO
SANGUINEO, una Associació de Donants de sang a nivell de l’estat
que agrupa més de la meitat de les Associacions o Germandats de
Donants de Sang d'Espanya.
ASME (Associació Sant Martí Esport) és una entitat social
dedicada a la promoció de l’esport i a la gestió de centres
esportius municipals. En l’actualitat compta amb 4 centres
esportius: CEM La Verneda, CEM Vintró, CEM Trinitat Vella i les
Pistes Esportives La Pau. I amb la promoció de diferents seccions
esportives i projectes d’inclusió social.
L’Associació Esportiva Futbol Sala Arrels és una associació
lúdico-esportiva fundada l’any 2002 amb l’objectiu d’impulsar la
pràctica de l’esport entre els alumnes de l’Escola Arrels, del
barri del Congrés-Indians de Barcelona. Els seus orígens, però,
es remunten a l’any 1982, quan es va crear el col·lectiu Futbol
Sala Arrels impulsat per Javier Albajar i Toni Castro, president
de l’Associació. Des de fa anys, l’AE FS Arrels és una entitat
oberta a esportistes i alumnes de diferents centres educatius de
Barcelona.
Mantenir la tanca a la zona nord del pati (no substituir per
pilones unides amb corda, tal com planteja l’avantprojecte).
A la zona nord-est del pati, l’avantprojecte planteja la creació
d’un sorral i la instal·lació de dos arbres. Es considera que no
és el millor lloc per aquestes reformes, ja que és una zona per
on hi passen vehicles. S’acorda que s’hi incorpori només un
arbre, i el sorral passi al costat de les escales, on es
proposava l’àgora. De tal manera que la reforma es concretaria
en:

* Sorral al costat de les escales, amb una zona de cuina
construïda a la paret (zona àgora segons avantprojecte).
Instal·lació d’un banc a la dreta del sorral.
* Una part de les escales es converteix en àgora, fent unes
grades.
A la zona de jocs amb paviment tou (davant de les
escales-àgora), es proposa incorporar-hi un terra de cautxú al
voltant, on s’instal·larien els jocs de les dunes de goma.
A la zona verda, s’acorda incorporar-hi un joc d’equilibri i un
d’amagatalls.
Es proposa eliminar les línies de la pista de volei que es
preveuen a l’avantprojecte. I instal·lar algun banc encarat a la
pista.
Es proposa situar la zona d’escalada horitzontal a la paret de
la rampa, que estaria a la zona verda (espai central-esquerra del
plànol), cal fer una valoració de la viabilitat tècnica, ja que
caldria canviar una part del terra.
Es planteja la instal·lació d’algun banc a la zona verda. Cal
plantejar si cal instal·lar bancs en altres espais.

* Podrien fer servir els bancs de fusta que tenim
sense collar-los a terra.
L'alumnat proposa el trasplantament de les plantes que hi ha al
mur de davant de l’hort i la instal·lació de bancs en aquest
espai.
Es proposa la col·locació d’una taula amb jocs de taula pintats
a la zona de les taules de ping-pong.
Es planteja la instal·lació d’un espai amb jocs tipus
passa-mans/ per penjar-se i amb tanques per saltar.
Se suggereix la restauració del cub de jocs que actualment està
a la zona nord-est del pati, que l’avantprojecte contempla
reubicar a l’espai de paviment tou.
Garantir l’accessibilitat a tots els espais del pati per a
persones amb mobilitat reduïda. Habilitar un accés al sauló del
pati de primària, pròxim a l’àgora. Retallar part de sauló del
pati infantil per accedir a l’àgora sobre formigó.
Reubicar la taula de ping-pong com a seqüència dels jocs pintats
a terra entre la pista esportiva i el pati de primària.
Els jocs de cordes del pati de primària modificar-los per jocs
de tronc (estil “micado”).
Una de les taules de pícnic reubicar-les a la zona del pati
infantil que fa frontera amb la rampa d’accés, col·locant una
paperera al costat.
Reubicar la font plantejada per la zona infantil en una altra
paret. En la plantejada hi ha actualment uns jocs.
Al pati infantil, reduir l’espai de terra de cautxú, afegint un
joc d’experimentació dins del sorral.
Al banc del pati infantil que comunica amb la zona de lectura,
deixar-hi un espai obert per poder col·locar elements
d’emmagatzematge.
En el cas que no hi hagi divisió entre patis, treure la porta
ubicada al final de la rampa del pati infantil, ja que deixaria
de tenir sentit.
Acord sobre la delimitació dels espais entre infantil i
primària. Finalment, després de debatre-ho amb el Claustre i fer
una votació, s’ha decidit TENIR UN PATI OBERT i que es comuniqui
sense barreres entre INF i PRI.
La caseta d’emmagatzematge s’ha de renovar o fer-ne una de nova,
si el pressupost de patis no ho permet, que sigui l’AMPA qui
inverteixi una partida en això (n’hi ha propostes força
econòmiques i funcionals). Millor si és d’obra.
Important, cal revisar l’arbrat. Hem detectat que alguns dels
arbres estan malalts i d’això no s’ha parlat a cap reunió.
Precisament un dels arbres aniria dins del sorral.
No posar la pissarra a l’espai lectura, preferiblement deixar-la
on està actualment, pati infantil i si és possible, renovar-la,
fixant-la molt bé a la paret (actualment s’aixeca amb
facilitat).
Les escales d’accés a l’amfiteatre pintar-les de colors per
afavorir l’accessibilitat a l’espai per a persones amb
deficiència visual. Aprofitar els colors per dur a terme
activitats lúdiques.
L’arbrat que es col·loqui que no tingui processionària i en el
cas que es col·loquin moreres que siguin sense fruit.
A la zona del sauló on aniran les taules de pícnic, afegir una
pissarra de paret, per ser utilitzada en classes a l’aire lliure
i per poder pintar i dibuixar lliurement durant les estones
d’esbarjo.
Estudiar la possibilitat de col·locar un jardí o vegetació
vertical al llarg de la paret, especialment darrere el banc de la
zona de sauló.
Afegir punts de llum, a la façana de la zona del sauló i a
l’amfiteatre. Estudiar la viabilitat d’automatitzar el sistema
d’il·luminació del pati.
Els agents de la comunitat educativa troben que hi haurà pocs
espais d’ombra durant els primers anys fins que l’arbrat creixi.
En el cas que hi hagi marge econòmic estudiar l’ampliació
d’espais d’ombra per fer un refugi climàtic ampli.
El passadís de formigó de la zona del sauló es considera estret
(fa 1,5 metres d’ample). Es decideix fer el gir de la zona de les
escales més ampli per fer una sensació de més amplitud, perquè si
no reduiria massa l’espai de sauló.
Els colors del terra de l’amfiteatre es considera que han de
tenir una semblança amb els tons de fusta de les graderies.
Habilitar una zona a l’espai de sauló lliure d’obstacles perquè
els infants tinguin espai per córrer i dur a terme activitats de
moviment (no excedir-se per evitar que sigui una zona on es pugui
jugar a pilota).
Pintar la paret del patí principal, a la zona que actualment és
multicolor.
Rehabilitar les baranes de la zona del rocòdrom per complir les
condicions de seguretat.
Intervenir en el camí de sota l’espai de l’hort per fer un espai
tranquil amb bancs.
Afegir un punt d’aigua a la zona de l’amfiteatre. Es posa en
manifest la dificultat que suposaria recollir-ne l’aigua.
S’estudiarà la viabilitat.
S’estudiarà la viabilitat de renovar els bancs/jardineres del
patí de dalt.
A la zona destinada a dur a terme l’aula a l’aire lliure,
plantejar la viabilitat de col·locar “veles” mòbils per poder dur
a terme classe sense que la llum dificulti la visibilitat i poder
fer ombra. Es troba incompatible amb la plantació d’arbrat.
Estudiar-ne la solució.
Es proposa eliminar la petita tarima proposada a l’àgora de
l’actual entrada, així com escurçar el “braç” de banc que tanca
la part de terra de sauló.
Transformar l’estructura de fusta del porxo en un banc més
allargat i enganxat a la paret per tal que deixi més espai pel
pas.
Escurçar la vora del sorral petit, de manera que no afegeixi un
obstacle al passadís.
Canviar la caseta a la zona del sorral i fer una estructura de
caseta/túnel
Afegir forats pels pals de vòlei a la pista, així com línies de
vòlei.
Afegir una font a la zona de la pista i també a la zona de
l’actual entrada (per exemple, darrera la paret del lavabo).
Treure el banc que separa l’hort de la zona d’àgora de la pista.
Moure les jardineres de l’hort perquè estiguin al costat de la
paret
Canviar el lloc de la caseta d’emmagatzematge a la zona de
l’hort
Si és possible en termes de pressupost, fer tractament
antilliscant al terra de l’entrada de l’AFA.
Si és possible, renovar la reixa de desguàs de la pista. Valorar
si cal que es faci a través de la partida de manteniment.
Incorporar fonts a tots els patis. Per a la zona de la pista, es
proposa un punt d’aigua únic amb tres fonts de diferents alçades
Afegir pissarres pintades en diferents zones: al sorral, al pati
infantil i a la pista
Pintar jocs al terra al voltant de la pista i sobre la grada.
Pintar jocs davant les aules d’infantil
Al sorral, en lloc d’elements de penjar-se, es demana incorporar
circuits d’equilibris que siguin atractius per a totes les
edats.
A la zona de transició entre el pati central i el sorral, es
proposa que es millori l’espai d'emmagatzematge que hi ha a la
part esquerra, així com que es tingui en compte posar algun tipus
de producte al terra.
S’expressa la necessitat de dotar de més verd al pati de baix.
Com a proposta d’exemple, es diu d’aprofitar les columnes per
generar nous espais verds i d’estada
Es demana afegir algun tipus d’estructura d’ombra per a la
pista. També elements d’ombra per a les aules d’infantil.
Soc docent d'FP i ESO. Actualment, soc la directora de l'Institut
Anna Gironella de Mundet, un centre públic de titularitat
municipal amb oferta d'ESO, Batxillerat i FP.

Em presento com a candidata perquè:

* M'agradaria participar en la presa de decisions sobre qüestions
importants que afecten l'educació.
* És important que hi hagi diversitat de veus i visibilitzar la
Formació Professional.
* M'agradaria defensar els interessos educatius, i abordar
qüestions importants per a la qualitat de l'ensenyament.
Soc José Antonio Vázquez, professor d'organització i gestió
comercial i actualment director de l'Institut de Logística de
Barcelona.

Presento la meva candidatura al CEMB per:

* Fer sentir la veu de la formació professional en el conjunt de
l'oferta educativa a la ciutat de Barcelona.
* Treballar envers l'orientació dels joves de forma coordinada,
en l'àmbit acadèmic, professional, personal i social.
* Participar en el desplegament d'accions educatives al conjunt
de la ciutat.
Salutacions.
L'any passat vaig assistir a una reunió del Consell Escolar del
Districte i em vaig decidir a presentar-me com a candidata per
poder aportar propostes d'innovació en el terreny educatiu i
continuar fent camí.

La mateixa motivació és la que em fa presentar-me al Consell
Escolar Municipal de Barcelona. M'agradaria sumar i visibilitzar
l'etapa 0-3 anys, tan important per implantar la llavor que més
endavant germina. Comparteixo la idea que som ciutat educadora.
Endavant!
Soc la Dolors Bastida Soriano, docent i directora de
l'Institut-Escola Costa i Llobera. Em fa il·lusió presentar-me
per participar i aportar al projecte de la ciutat educadora de
Barcelona.
Em comprometo a col·laborar, recollir les necessitats i compartir
els reptes dels centres d'infantil, primària, secundària i
batxillerat, des de  l'experiència d'un institut-escola, model en
creixement a la ciutat de Barcelona, i posar-me al servei de la
millora de l'educació pública.
Dedicar un temps regular a classe per aprendre com implicar-nos a
la nostra ciutat. Podria ser cada setmana o cada 15 dies.
Crear un espai a la biblioteca del barri on poder aprendre què
passa a la nostra comunitat, barri i ciutat.
La família també és crucial per entendre el món. Ens ajuden a
comprendre les notícies, ens expliquen el que passa a la nostra
comunitat i ens poden explicar com podem participar a la ciutat.
Volem fer un canal a YouTube com el de l'"InfoK" on expliquin
temes importants de manera senzilla i amena, com si ho
estiguessin explicant en una classe. Així, els nens i nenes el
podrien veure cada setmana a l'escola per saber què està passant
al món i com poden participar-hi.
Volem crear una pàgina web i una versió a la Viquipèdia perquè
els nens i nenes puguin accedir fàcilment a informació rellevant.
Això ens ajudaria a aprendre i a estar al dia del que passa al
món.
Volem fer servir les xarxes socials com Instagram per penjar
vídeos, àudios, cartells i fotos sobre temes que creiem
interessants per la ciutat. Volem poder opinar a través dels
comentaris per saber què pensen les altres persones i quines
recomanacions fan. Això ens ajudarà a aprendre i compartir
coneixements.
Volem gravar programes de ràdio a l'escola per explicar projectes
importants com el "Volem Decidir". En aquests programes, les
persones que han participat en els tallers explicarien què han
après i què han fet. Penjaríem aquests programes a la web de
l'escola i avisaríem a les famílies quan hi hagués un nou
episodi.
Són trobades de representants d'infants de la ciutat que es
trobarien cada mes per pensar com millorar els temes que els
interessen. Es podrien trobar dues vegades l'any amb les persones
responsables de l'Ajuntament per fer-los arribar les seves idees.
Són trobades on es troben infants de diferents llocs de la ciutat
per prendre decisions de manera conjunta. Són llocs ideals per
conèixer altres nens i nenes amb diferents punts de vista.
Els espais d'entrevistes i enquestes són eines on els nens i les
nenes poden expressar les seves opinions i compartir les seves
idees de forma individual. Això els dona l'oportunitat de pensar
en les seves respostes i sentir-se còmodes.
Són bústies que es posen a les escoles perquè l'alumnat pugui fer
propostes sobre els temes que els inquieten de la ciutat. El que
hi posa a la bústia s'ha de poder fer arribar a l'Ajuntament, ja
sigui a través del Consell d'Infants o perquè l'Ajuntament va a
les escoles a informar-se i recollir els suggeriments.
Organització de diades on els nens i nenes tinguin prevista fer
una acció concreta per millorar algun dels temes de la ciutat. Un
exemple podria ser una trobada per plantar arbres amb el veïnat o
també una neteja conjunta de parcs i altres espais públics.
Promoure espais presencials on es puguin compartir opinions, fer
propostes i dur a terme votacions sobre projectes concrets per
millorar la ciutat.
Votar sobre projectes que s'estiguin fent a Barcelona i que
afectin la ciutat cada dos mesos. Volem compartir els resultats
amb l'Ajuntament perquè es tingui en compte la nostra opinió.
Votar un cop l'any sobre projectes i temes que ens importen de la
nostra ciutat o barri. Els resultats els volem fer arribar a
l'Ajuntament perquè es tingui en compte el nostre punt de vista.
Volem una web o aplicació des d'on poder votar. També volem que
serveixi per poder expressar les nostres idees i fer
suggeriments. Volem poder decidir entre totes quines són les
millors opcions sobre cada tema.
Una persona de l'Ajuntament que vingui al centre educatiu a
oferir informació rellevant sobre les activitats i projectes en
curs a la ciutat i al barri. Una possibilitat és que aquest espai
pot ser una xerrada periòdica (cada 3 mesos) on aquesta persona
va passant per cada classe o auditori. Una altra possibilitat és
que estigui vinculada als punts JIPS (punts d'informació juvenil)
que es troben a cada centre educatiu i es dinamitzen a les
estones de pati.
La biblioteca de barri emergeix com a un espai addicional per a
la difusió d'informació, proporcionant una alternativa accessible
per a la comunitat educativa. En aquest cas la persona de
l'Ajuntament que informat sobre les iniciatives i projectes en
curs ho fa des de la biblioteca.
Es planteja un model que combini la utilització d'una plataforma
digital per a informació d'esdeveniments i iniciatives, junt amb
espais comunitaris físics de debat i accions concretes per la
participació ciutadana adolescent. Aquest enfoc busca facilitar
la participació de tota la comunitat i fomentar el diàleg
constructiu.
Creació i gestió de comptes a les principals plataformes com
l'Instagram, X (antic Twitter), TikTok, entre d'altres.
L'objectiu principal és difondre informació rellevant, compartir
idees i opinions dels principals esdeveniments i iniciatives que
s'estan duent a terme a la ciutat, promovent la participació
ciutadana dels i les joves. Aquests canals hauran d'anar
acompanyats del signe de "verificació de dades" i "canal oficial"
per garantir la seva veracitat.
Creació d'un canal de YouTube dedicat a proporcionar informació
temàtica rellevant per als joves, utilitzant el seu tipus de
llenguatge i comunicació. Aquest canal inclouria contingut sobre
espais participatius a la ciutat, projectes en curs i
esdeveniments importants. Es contempla la possibilitat
d'emissions en directe i enquestes per fomentar la interacció i
participació dels espectadors.
Es planteja la implementació de mesures per regular la difusió de
notícies falses a les xarxes socials, incloent-hi sancions per a
aquells que les comparteixin o generin. Aquesta mesura vol
reforçar la idea de visibilitzar la creació de comptes oficials
gestionats per entitats fiables, amb l'objectiu de proporcionar
informació objectiva i evitar la desinformació.
Es proposa promoure la seguretat en línia i la protecció de la
privacitat dels usuaris a través de campanyes de sensibilització
sobre el ciberassetjament i la importància de la seguretat
digital i alhora, promoure un entorn en línia segur per a tothom.
Organització d'assemblees presencials que permetin la interacció
entre adolescents de diferents barris i instituts, fomentant la
participació activa, la diversitat d'opinions i la coneixença de
diverses realitats. La celebració d'aquests espais de trobada
hauria de ser periòdica amb la possibilitat de contactar amb les
autoritats locals i la col·laboració de persones expertes per
generar idees. És important difondre'n el contingut a través dels
mitjans de comunicació un cop acabada la trobada.
Establir un òrgan de participació juvenil estable on un grup de
persones representant d'aquest col·lectiu es reuneix
periòdicament per treballar les diferents inquietuds relacionades
amb la ciutat.
Obtenir l'opinió dels i les joves sobre la seva experiència al
districte o a la ciutat mitjançant entrevistes personals o
enquestes. Podrien ser presencials o en línia i tenir com a
objectiu capturar les preferències i opinions dels joves sobre
temes d'interès. Aquestes proporcionarien una informació directa
sobre els temes que més preocupen als joves i les seves
percepcions, fomentant la seva participació i influència en els
processos de presa de decisions.
Implementar bústies als centres educatius per recollir
suggeriments dels estudiants, amb sessions mensuals on els
representants municipals puguin dialogar amb ells.
El canal d'aquest pòdcast oferiria una plataforma perquè els
joves puguin reservar un espai i temàtica específica on unir-se
en debats en grup d'un màxim de 5 persones. Aquests debats es
gravarien i difondrien a través de plataformes com Spotify,
proporcionant una manera accessible i innovadora de compartir
opinions i perspectives sobre temes rellevants per als joves. Amb
diversos talls, el pòdcast oferiria una àmplia varietat de temes
i punts de vista per a la participació activa dels joves.
Aquesta iniciativa consisteix a consultar directament als joves
sobre quins tipus d'espais públics desitgen a la seva ciutat.
Mitjançant fòrums de discussió i enquestes en línia, es
recollirien les opinions i les preferències dels joves per a la
creació d'espais físics de reunió i interacció social. Aquesta
acció promou la participació ciutadana i el protagonisme dels
joves en la construcció i el disseny del seu entorn urbà.
Implementar projectes participatius amb infants i adolescents que
incloguin temes de transformació urbana i ciutadana. Aquests
projectes permetrien incorporar el seu punt de vista a la millora
dels espais que utilitzen. Aquests projectes donarien
l'oportunitat d'aprendre sobre temes socials i culturals mentre
es participa activament en la transformació d'espais.
Obrir els equipaments públics, com ara els centres esportius
municipals o els patis dels centres educatius, més enllà del seu
propi ús, amb l'objectiu de facilitar la implicació de joves en
activitats i projectes comunitaris. Demanar que espais com el
Centre Esportiu Municipal del Besòs s'obrin a la comunitat per
facilitar la implicació dels joves en activitats i projectes
comunitaris.
Dur a terme votacions cada dos mesos als centres educatius
relacionats amb els temes que s'estiguin desenvolupant al barri o
a la ciutat. La idea és enviar els resultats a l'Ajuntament
perquè els puguin tenir en consideració. Es tracta de fomentar la
participació cívica continuada. Es proposa que aquestes votacions
vagin complementades amb debats a classe, on poder discutir
sobres les qüestions relacionades amb la votació.
Breu descripció de l'acció:El GIXSU, Grup d'Interès per la
Sostenibilitat Urbana, Lobby de la Sostenibilitat urbana de
Barcelona,
Som signants del nou Compromís Ciutadà per una
Barcelona+Sostenible, i ens plau compartir amb la Xarxa B+S la
nostra Acció en procés més inspiradora:
La Petició de Nominació del PLA CERDÀ Patrimoni Mundial de la
UNESCO, que estem tramitant al Departament de Cultura i Patrimoni
de la Generalitat de Catalunya i que per la seva component de
recerca i posada en relleu dels orígens del planejament
urbanístic en clau de Sostenibilitat urbana, significa una
aportació/millora a la sostenibilitat de la organització.
En la mesura que cerquem el reconeixement universal de la
vigència dels seus valors i el seu potencial a reeixir com a Guia
i Full de Ruta per avançar cap a la Mitigació i Adaptació de la
Ciutat de Barcelona al Canvi Climàtic, mercès a la vigència del
seu Ideari social Inclusiu, Igualitarista i Humanista/Justícia
Climàtica i Higienista/Ecològica urbana. Que amb la seva
implementació territorial amb una topologia urbana reticular
isótropa i una morfologia urbana amb matriu Fractal policéntrica
armónica, ha proveït una ciutat que respon al patró de Ciutat
Compacta, Complexa i Diversa, paradigma de la Sostenibilitat
Urbana. I amb la seva repartició territorial amb patró fractal
dels serveis i equipaments urbans satisfà l'estàndard de la
Ciutat dels 15min que està en l'ideari col.lectiu de les Ciutats
globals a la cerca de models urbanístics d'adaptació efectiva als
nous escenaris que es viuran amb l’escalfament global, i amb una
sòlida base de justícia climàtica.
Aquesta realitat urbanística excepcional que gaudeix i
caracteritza a Barcelona és deguda al seu planejament urbanístic
pioner en drets socials i ambientals que estan detallats a la
Teoría General de la Urbanització, memòria tècnica del Pla Cerdà
1860 que li confereix a Barcelona el reconeixement universal de
comptar amb un Planejament urbanístic robust i amb recorregut en
l'itinerari a transitar per assolir l'Adaptació al Canvi
Climàtic.
Planejament urbanístic pioner i vigent per la capacitat inherent
a la reformulació de la Morfologia urbana amb agrupacions en
unitats complexes de producció, consum i compartició de béns,
recursos i excedents d’aigua, energia i sobirania alimentària de
proximitat, per a esdevenir més resilient.

Entenem que aquest reconeixement universal que li estem cercant
al Pla Cerdà pels seus valors de Justícia Social i Climàtica
suposa una millora en la sostenibilitat de la organització.

Sergi Lopez-Grado Padreny, arquitecte, president del GIXSU
Enllaç a més informació:Data d'inici:24/6/2022Nom de
l'organització:GIXSU, Grup d'Interès per la Sostenibilitat Urbana
Web de l'organització:www.gixsu.orgCorreu electrònic de
l'organització:gixsu.bcn@gmail.com, sergi.lgp@gmail.comEn el cas
d'estar adherit a alguna entitat associativa (associació, gremi,
col·legi) indica'ns el nom:Vicepresident primer del Consell
Ciutadà per la Sostenibilitat
gid://decidim-barcelona/Decidim::Hashtag/356/_RepteAigua
gid://decidim-barcelona/Decidim::Hashtag/357/_RepteDescarbonització
Breu descripció de l'acció:Els Mercats Sense Diners són un espai
obert a tothom en el qual s'ofereix i es recull roba i sabates
per a totes les edats i objectes o material de temàtiques
diferents. Es fan mensualment, en l'últim dissabte de cada mes, i
cada mercat està dedicat a una temàtica diferent (esport, estiu,
material escolar, joguines de Nadal, plantes i jardineria,
material d'acampada, nadons, etc.).  El veïnat pot venir al
mercat per portar roba o material de la temàtica, emportar-se'n,
o ambdues coses. D'aquesta manera, es fomenta el reaprofitament
de roba i objectes, s'ofereix una alternativa al consum
hegemònic, i s'ofereix un espai de cohesió i participació veïnal,
per tal de trencar amb la soledat i l'individualisme. A banda,
s'ofereixen tallers, conta contes per a infants, espais de jocs
de taula, espais de dibuix, etc. per potenciar els vincles entre
les persones. Enllaç a més
informació:https://www.xarxacesca.net/economia-sense-diners/Data
d'inici:Nom de l'organització:Xarxa Cesca Web de
l'organització:https://www.xarxacesca.net/Correu electrònic de
l'organització:info@xarxacesca.netEn el cas d'estar adherit a
alguna entitat associativa (associació, gremi, col·legi)
indica'ns el nom:
Breu descripció de l'acció:La Biblioteca de les Coses és un
projecte comunitari i veïnal consistent en un espai on es poden
agafar en préstec objectes d'ús puntual i esporàdic. D'aquesta
manera, s'ofereix al barri la possibilitat de fer ús de material
que no necessiten quotidianament i s'evita la compra i el consum
excessiu. Són exemples les cadires de rodes, els trepants, les
serres, les tendes de campanya, els matalassos inflables, les
crosses, els projectors... objectes i material que no acostumem a
utilitzar cada dia i que podem compartir entre totes per evitar
comprar-los i després no poder amortitzar-ne l'ús.
A banda, s'hi fan tallers de reparació per aprendre a donar una
segona vida als aparells abans de llençar-los i comprar-ne de
nous, així com jornades comunitàries per crear vincles, cohesió,
i sinergies entre el veïnat,  i poder participar activament del
projecte.Enllaç a més
informació:https://www.xarxacesca.net/economia-sense-diners/Data
d'inici:Nom de l'organització:Xarxa Cesca Web de
l'organització:https://www.xarxacesca.net/Correu electrònic de
l'organització:info@xarxacesca.netEn el cas d'estar adherit a
alguna entitat associativa (associació, gremi, col·legi)
indica'ns el nom:
Breu descripció de l'acció:La Fundació ASPANIAS  és una
organització sense caire lucratiu situada a Barcelona que
desenvolupa la seva activitat amb una trajectòria iniciada a
1962, i En aquest cas, l’acció es farà des de la mirada del
servei de Llar- residència. És un servei social d’atenció
especialitzada amb l’objectiu de prevenir l’exclusió social i
promoure la prestació de suport personal, d’informació, d’atenció
i d’ajut a col·lectius afectats amb una discapacitat
intel·lectual .
A les Llars-residència d'Aspanias és important fer un seguiment
periòdic de les dades de consum, sent un objectiu reduir les
xifres de cara mitjançant una sèrie d’actuacions que ho puguin
permetre. Així, els objectius marcats en aquest àmbit passen per
la reducció del consum:
-Obrir i tancar les aixetes mentre se’n fa ús.
-Ús de la rentadora i rentavaixelles plens.
-Controlar la pressió de l’aigua al fer-ne ús.
Enllaç a més informació:Data d'inici:1/3/2024Nom de
l'organització:Fundació AspaniasWeb de
l'organització:https://www.aspanias.org/es/inicioCorreu
electrònic de l'organització:areasocial@aspanias.orgEn el cas
d'estar adherit a alguna entitat associativa (associació, gremi,
col·legi) indica'ns el nom:
gid://decidim-barcelona/Decidim::Hashtag/356/_RepteAigua